...િસ્ત પ્રેરિત કૅડર-બેઝડ સિસ્ટમ અને શિસ્ત નિભાવતી આવતી પાર્ટીના જીવનમાં ગુજરાતની આ ઘટના કલ્પના બહારની હતી. 

પ્રમોદજી સાથે આ દરમિયાનમાં નિકટતા ઊભી થઈ જે તેમના જીવંત પર્યંત ચાલુ રહી. આ ચર્ચાઓ દરમ્યાન એમનું એક વાક્ય "No war is won till the last warship is sunk" હજુ પણ એવું ને એવું યાદ છે. 

એમનામાં જબરજસ્ત પ્રતિરોધક શક્તિ હતી જેને અંગ્રેજીમાં "Indomitable fighting spirit" કહેવાય છે પણ અરુણ જેટલી અને પ્રમોદ મહાજન બંનેનાં વ્યક્તિત્વમાં એક પાયાનો ફર્ક મને વર્તાયો હતો. 

વર્ષ ૧૯૯૦માં કમલ ત્રિવેદીની ઑફિસ... બાકીનો લેખ લખો:
ઍરકંડિશન્ડ ઑફિસ હોય કે ગામડાંની ખાટલાસભા હોય, ખૂબ જ સાહજિકતાથી પરિસ્થિતિને અનુકૂળ થઈ જવું એ એમની વિશેષતા હતી.  

પ્રમોદ મહાજન (જમણે)

આટલા બધા પ્રયત્નો છતાં મહારાષ્ટ્રની ચૂંટણીઓ બીજેપી-શિવસેના ગઠબંધન હારી ગયું ત્યારે તો પક્ષમાંના કેટલા વિરોધીઓ, કેટલાક રાજકીય વિશ્લેષકોએ પ્રમોદ મહાજનની વિદાય નક્કી કરી નાખી હતી. 

સામે અરુણ જેટલી ઝારખંડ અને બિહારમાં એનડીએને વિજય અપાવવામાં સફળ રહ્યા હતા. હવે તો પ્રમોદ મહાજનના મિત્રો પણ માનવા માંડ્યા હતા કે ભાજપમાં પ્રમોદ મહાજનનો સૂર્ય અસ્તાચળે જઈ રહ્યો છે. 

પણ તકદીરે કંઈક જુદું જ નક્કી કર્યું હતું. બરાબર એક વર્ષ બાદ મુંબઈમાં ભાજપનો રજતજયંતિ ઉજવણીનો સમારોહ થયો. 

સૌના આશ્ચર્ય વચ્ચે અટલજીએ પ્રમોદ મહાજનના ભરપેટ વખાણ કરતા ભાજપની આવતી પેઢીના નેતૃત્વમાં એમનું મહત્ત્વનું સ્થાન રહેશે એ સ્પષ્ટ કરતા કહ્યું કે જેમ ભાજપમાં આજે અડવાણી અને અટલજીની જોડી રામ અને લક્ષ્મણની જોડી કહેવાય છે તે જ રીતે અટલજીની રાજકીય નિવૃત્તિ બાદ એ રામ અને લક્ષ્મણની જોડી તરીકે અડવાણી અને મહાજન હશે! 

પ્રમોદ મહાજનમાં રહેલો પેલો યોદ્ધો ફરી તેમને રંગમંચની મધ્યમાં લઈ આવ્યો હતો. મહાજનની કૂટનીતિ અને વ્યક્તિત્વનો આ વિજય હતો. 

એક તરફ ભાજપની જનેતા જેવો ઉગ્ર હિંદુવાદી આરએસએસ અને બીજી બાજુ ઉદારનીતિની વિચારધારા ધરાવતા પ્રમોદ મહાજન પણ તેઓ બંને સાથે સમન્વય રાખી શકતા હતા. 

કદાચ ૧૯૯૦ બાદ સંઘ પરિવારને પણ સમજણમાં આવ્યું હતું એ માત્ર હિંદુત્વના મુદ્દે કેન્દ્રમાં સત્તા હાંસલ કરી શકાશે નહીં, બીજી વિચારધારાઓ અને પ્રવાહ સાથે પણ ક્યાંક ને ક્યાંક તડજોડ કરવી પડશે અને એમાં પ્રમોદ મહાજન બધી રીતે યોગ્ય પુરવાર થશે. 

કદાચ આનું એક કારણ એ પણ હતું કે અરુણ જેટલીની સરખામણીમાં પ્રમોદ મહાજન આરએસએસના માળખાની પેદાશ હતા. 

પ્રચારક તરીકે પોતાની કારકિર્દી શરુ કરીને તરુણ ભારતના પત્રકાર, અખિલ ભારતીય વિદ્યાર્થી પરિષદ તથા ત્યારબાદ ભારતીય યુવા મોરચો. 

અંબે જોગાઈ ગામનો આ મહારાષ્ટ્રીયન બ્રાહ્મણ આરએસએસ અને તેની પરિવાર સંસ્થાઓની ગલીકૂંચીઓથી પૂર્ણત: પરિચિત હતો. 

આમ છતાંય છેલ્લેછેલ્લે આ જ સંસ્થાઓના કેટલાક આગેવાનો 'મહાજન કૉર્પોરેટગૃહોના થઈ ગયા છે' એટલું એવું કહેવામાં પણ પાછીપાની કરતા નહોતા. 

આ પ્રકારનો રાજકીય સંઘર્ષ અરુણ જેટલીએ કર્યો હોવાનું જણાતું નથી. એક તેજાબી વક્તા અને કુશળ સંગઠક તરીકેની પ્રમોદ મહાજનની ક્ષમતાઓ પ્રશંસા પામતી હતી. 

માત્ર 37 વર્ષની ઉંમરે...